CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT EXTERN EN ENSENYAMENTS UNIVERSITARIS OFICIALS DE MÀSTER PER AL CURS 2021-22. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15827)
  + [Valencià](/va/acuerdo/15018)






Selector de idioma

Leer

* [Español](/es/acuerdo/15279)
* [Valencià](/va/acuerdo/15912)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT EXTERN EN ENSENYAMENTS UNIVERSITARIS OFICIALS DE MÀSTER PER AL CURS 2021-22.[Butlletí Oficial Universitat d'Alacant](/ca/Publicacion)
======================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT EXTERN EN ENSENYAMENTS UNIVERSITARIS OFICIALS DE MÀSTER PER AL CURS 2021-22.

Data d'aprovació
:   03/09/2021

Data de publicació
:   06/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/15834)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15495)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15022)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT EXTERN EN ENSENYAMENTS UNIVERSITARIS OFICIALS DE MÀSTER PER AL CURS 2021-22.&url=https://www.boua.ua.es/va/acuerdo/15767)

**Títol:** CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT EXTERN EN ENSENYAMENTS UNIVERSITARIS OFICIALS DE MÀSTER PER AL CURS 2021-22.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 3 de setembre de 2021

CONVOCATÒRIA D'AJUDES DEL VICERECTORAT D'ESTUDIS, QUALITAT I LLENGÜES PER A AFAVORIR LA MOBILITAT DE PROFESSORAT EXTERN EN ENSENYAMENTS UNIVERSITARIS OFICIALS DE MÀSTER PER AL CURS 2021-22.

1. Objecte

Aquesta convocatòria té per objecte facilitar la mobilitat de professorat extern que participe en el desenvolupament i la impartició de màsters oficials de la Universitat d'Alacant, inclosos els interuniversitaris.

Les ajudes podran destinar-se a la cobertura de despeses de desplaçament, allotjament i manutenció, i també a col·laboracions docents (conferències, seminaris, etc.). També podran destinar-se a altres despeses relacionades amb l'estada, sempre que estiguen degudament justificades i hagen sigut autoritzades prèviament pel Vicerectorat d'Estudis, Qualitat i Llengües.

Si a causa de circumstàncies excepcionals l'activitat programada no poguera fer-se de manera presencial, podrà dur-se a terme de manera en línia, prèvia consulta i vistiplau del Vicerectorat d'Estudis, Qualitat i Llengües.

En el cas de les col·laboracions docents, l'ajuda estarà subjecta a la retenció de l'IRPF corresponent, excepte quan el docent convidat residisca en un país amb el qual Espanya tinga subscrit un conveni per a evitar la doble imposició internacional, i serà necessària llavors l'aportació de la pertinent certificació de residència fiscal per part de l'Administració tributària del seu país.

Les activitats que ha de fer el professorat visitant hauran d'incloure's en el Pla d'Ordenació Docent (POD) del departament, encara que sense assignació de crèdits, i caldrà reflectir que es tracta de conferències, seminaris, tallers o qualsevol altra activitat addicional respecte al que constitueix la docència reglada del Màster, tret que haja d'impartir cinc o més hores i, en aquest cas, s'haurà de reflectir l'assignació dels crèdits impartits en aquest. Només s'admetran excepcions amb causa justificada i previ informe del director o directora del departament implicat en la docència.

2. Finalitat

La finalitat d'aquesta ajuda és enriquir la docència en els Màsters Universitaris Oficials amb l'aportació de professorat extern especialitzat i de prestigi reconegut.

3. Òrgans intervinents

L'òrgan competent per a la concessió d'aquestes ajudes és la rectora de la Universitat d'Alacant. En aquest procediment actuarà una comissió de valoració, d'acord amb el que estableix aquesta convocatòria i en la legislació de subvencions.

4. Marc legal i pressupostari

La dotació màxima per a aquesta convocatòria és de 50.000 € i es troba consignada en l'aplicació pressupostària 50208Q4232 del Vicerectorat d'Estudis, Qualitat i Llengües. En tot cas, la concessió de les ajudes queda condicionada a l'existència de crèdit adequat i suficient en el moment de la resolució.

La dotació assignada s'ajustarà als principis, les normes de funcionament intern de la UA, i al que disposa la Llei 38/2003, de 17 de novembre, General de Subvencions.

5. Normes generals de procediment

5.1 Instrucció

El Vicerectorat d'Estudis, Qualitat i Llengües serà el responsable d'establir els procediments adequats i donarà les instruccions necessàries per a la tramitació i gestió de la convocatòria.

5.2 Requisits de les persones sol·licitants

Podran sol·licitar aquestes ajudes les coordinadores o els coordinadors dels màsters oficials de la Universitat d'Alacant, inclosos els interuniversitaris, amb la finalitat de possibilitar la participació de professorat extern en l'activitat docent no reglada a desenvolupar en el màster durant el curs acadèmic 2021-2022.

Només s'admetrà una sol·licitud per cada màster oficial.

Els requisits exigits hauran de complir-se en la data de finalització de termini de presentació de la sol·licitud.

5.3 Quantia

Cada coordinador o coordinadora de màster podrà presentar sol·licitud amb petició de fins a 3 docents externs convidats, indicant l'ordre de prelació.

L'import màxim de les ajudes per docent extern convidat serà de 900 € per a residents a Espanya, de 1.500 € per a residents en països europeus i la conca mediterrània, i de 1.800 € per a residents en altres països. Les estades han de coincidir amb els períodes acadèmics de la Universitat d'Alacant.

Els criteris per a l'abonament de l'ajuda seran els següents:

- Ingrés del 60% de la dotació econòmica concedida per a cada convidat després de la resolució definitiva de la convocatòria.

- Ingrés del 40% restant una vegada justificada l'activitat en els termes indicats en l'apartat 5.10 d'aquesta convocatòria.

5.4 Presentació de sol·licituds

El termini d'inscripció s'inicia l'endemà de la publicació en el BOUA i serà de 20 dies hàbils .

La sol·licitud es podrà fer a través de la instància prevista en l'Annex I d'aquesta convocatòria, i caldrà indicar la denominació del màster oficial per al qual se sol·licita la subvenció.

([Annex I](https://web.ua.es/es/vr-estudis/documentos/ayudas-master/2021-2022/anexo-2021-2022.rar))

Una vegada emplenada i signada, la sol·licitud serà presentada en el Registre General de la Universitat d'Alacant o en qualsevol dels registres auxiliars, o a través de l'aplicació e-administració d'UAcloud.

En la pàgina web del vicerectorat d'Estudis, Qualitat i Llengües es publicarà la relació de les sol·licituds admeses i excloses, amb explicació dels motius d'exclusió. En cas que la documentació aportada fora incompleta o presentara errors corregibles, es requerirà a les persones sol·licitants que esmenen aquests aspectes en el termini de 10 dies. En absència d'esmena, s'entendrà que es desisteix de la sol·licitud, d'acord amb el que s'estableix en l'article 68.1 de la Llei 39/2015, d'1 d'octubre, del Procediment Administratiu Comú de les Administracions Públiques, i amb els efectes contemplats en l'article 21.1 de la citada Llei.

5.5 Documentació que cal aportar

Juntament amb la instància de sol·licitud, haurà d'acompanyar-se la documentació següent:

a) Curriculum vitae del professorat extern convidat.

b) Memòria descriptiva del programa de col·laboració i detall del pla de treball per al desenvolupament d'aquest.

c) Informe estimatiu de les despeses a realitzar per al desenvolupament de les activitats proposades.

5.6 Valoració de les sol·licituds i criteris d'adjudicació de les ajudes

La valoració de les sol·licituds atendrà els criteris següents:

a) Activitat acadèmica, científica i professional del professor o professora visitant.

b) Nombre d'alumnat matriculat en el màster.

5.7 Comissió avaluadora.

Les sol·licituds admeses seran avaluades per una Comissió, integrada pel vicerector d'Estudis, Qualitat i Llengües, la directora del Secretariat d'Estudis, la directora del Centre de Formació Contínua i la secretària del Centre de Formació Contínua. La Comissió estarà presidida pel vicerector d'Estudis, Qualitat i Llengües, i actuarà com a secretària de la Comissió la directora del Secretariat d'Estudis.

5.8 Incompatibilitats

Aquesta subvenció és incompatible amb qualsevol altra ajuda d'anàloga naturalesa finançada amb fons públics o privats.

5.9 Resolució, notificació i publicació de les ajudes

Vista la proposta formulada per la Comissió Avaluadora, i una vegada esmenades, en el seu cas, les deficiències detectades, la Rectora resoldrà la convocatòria amb la publicació de la relació definitiva de les ajudes concedides en la pàgina web del Vicerectorat d'Estudis, Qualitat i Llengües en un període màxim de 2 mesos des de la data final del termini de presentació de sol·licituds.

Atès el principi de transparència arreplegat en la Llei 40/2015 d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es faran en l'adreça web <https://web.ua.es/va/vr-estudis/index.html> que substitueix la notificació de les persones interessades i produirà els mateixos efectes

Qualsevol modificació en les condicions que van motivar la concessió de les ajudes haurà de comptar amb l'autorització del Vicerectorat d'Estudis , Qualitat i Llengües; en cas contrari, l'ajuda podrà ser revocada totalment o parcial.

5.10 Justificació

La coordinadora o el coordinador del màster oficial haurà de presentar durant el mes de juliol del 2022, els documents justificatius següents de l'activitat feta pel professorat extern convidat:

a) Informe sobre les activitats fetes d'acord amb el pla de treball previst, signat per la professora o el professor convidat i pel mateix coordinador.

b) Justificants de les despeses fetes pel docent convidat.

Les quantitats de l'ajuda que no s'hagen justificat es reintegraran al Vicerectorat d'Estudis, Qualitat i Llengües.

Una vegada feta la justificació de l'activitat es liquidarà l'ajuda.

6 Protecció de dades de caràcter personal

D'acord amb el que disposa la legislació vigent en matèria de protecció de dades, es fa constar que la Universitat d'Alacant tractarà les dades aportades en el formulari de sol·licitud, i també aquells continguts en la documentació que l'acompanye, amb la finalitat de registrar i gestionar acadèmicament i administrativa la participació de la persona sol·licitant en aquesta convocatòria.

La legitimació d'aquest tractament es basa en l'interès públic de la convocatòria i en el consentiment expressat en la seua sol·licitud de participació en aquesta.

La persona sol·licitant pot exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es](https://seuelectronica.ua.es/)).

La informació addicional i detallada sobre Protecció de Dades, els Drets i la Política de Privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>.

7 Recursos

Contra la convocatòria, les bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives de la Comissió Avaluadora, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

No es podrà presentar recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 3 de setembre del 2021.

La Rectora,

(PD de signatura, Resolució rectoral de 22 de desembre del 2020)

EL VICERECTOR D'ESTUDIS, QUALITAT I LLENGÜES

Francisco José Torres Alfosea





[Carretera Sant Vicent del Raspeig s/n  
03863 Sant Vicent del Raspeig - Alacant  
 Tel. 95 708 5674 - Fax 62 608 9495](https://www.google.es/maps/@66.880601,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12258&trk=tyah&trkInfo=tarId%7Z0790417827940%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)